b'\n_START_ARTICLE_\nDom Mintoff\n_START_SECTION_\nFamiliebakgrunn og yrkesliv\n_START_PARAGRAPH_\nDominic Mintoff ble f\xc3\xb8dt i Cospicua som ett av ni barn av Lawrence og Concetta Farrugia Mintoff. Faren var kokk i Royal Navy, mens moren drev med mindre pengeutl\xc3\xa5n. Dom Mintoff studerte ved et l\xc3\xa6rerseminar f\xc3\xb8r han ble opptatt ved Universitetet i Malta, hvor han studerte realfag og ingeni\xc3\xb8rfag. Under den andre verdenskrig hadde han et studieopphold ved Hertford College ved University of Oxford, hvor han ble med i Fabian Society. I England m\xc3\xb8tte han offiserdatteren Moyra de Vere Bentinck, som han var gift med fra 1947 til hennes d\xc3\xb8d i 1997. Paret hadde to d\xc3\xb8tre sammen._NEWLINE_Etter noen \xc3\xa5r som ingeni\xc3\xb8r i England vente Mintoff tilbake til Malta for \xc3\xa5 tiltre som generalsekret\xc3\xa6r i Arbeiderpartiet og praktisere som arkitekt. Virket som arkitekt bragte ham tett p\xc3\xa5 gjenoppbyggingen av landet etter krigen.'